ముత్యం అంత స్వచ్ఛమైనది లేదంటారు. ‘ఎంత స్వచ్ఛంగా వుంటుందంటే కడిగిన ముత్యం బావుంటుంది’ అన్నది నుడి. ఇవాళ ‘స్వచ్ఛ భారత్’, ‘స్వచ్ఛ భారత్ దివస్’ అని ప్రకటనల దగ్గర్నుంచి ఊదరగొట్టి అదరగొడుతున్నారు. భారతదేశం అంత స్వచ్ఛంగా వుందా? దేశంలో వున్న ఏ ఒక్కటైనా స్వచ్ఛంగా వుందా? ‘స్వచ్ఛమైన నీరు’ అన్న మాట విని ఎన్నేళ్లయింది? నీరు కల్మషం – ఆహార పదార్థాలు కల్తీ – హోటల్స్లో ఉపయోగించే నూనెలు, పిండి, జీలకర్ర దగ్గర్నుంచి అన్నీ కల్తీ. విత్తనాలు కల్తీ, సిమెంటు కల్తీ, ఎరువులు కల్తీ, సమస్త వస్తువులూ కల్తీ.‘ఏ రోడ్డు చూసినా ఏమున్నది గర్వకారణం?’ అని, రోడ్లు రాళ్లు, బురదమయమై వున్నాయి. అన్ని నోట్లూ స్వచ్ఛమైనవి కావు. కల్తీ డబ్బు ఎక్కువైంది. బంగారం కల్తీ. ఒకటి కాదు – అన్నీ కల్తీమయమే! అన్నీ స్వచ్ఛతతో ఉన్నప్పుడే, అన్నీ కలిసి భారతదేశాన్ని స్వచ్ఛమైన దేశంగా చేస్తాయి. మనుషుల్లో నిజాయితీ లేకపోవడం కూడా అస్వచ్ఛమే. ఏలిన వారిలో వున్న వాళ్లలో ఎక్కువ మందిది అవినీతే! అవినీతి, అస్వచ్ఛత ఒకదాన్నొకటి పెనవేసుకుని వున్నాయి. కల్తీ అన్నది ‘ఎందెందు వెదకి జూచిన అందందే గలదు’! ఇంక ఈ దేశాన్ని ‘స్వచ్ఛ భారత్’ అనడం ఎందుకు? మనల్ని మనం మోసం చేసుకోవడం ఎందుకు? శ్రీశ్రీ చెప్పినట్టు – ‘ఏది స్వచ్ఛం? ఏది అస్వచ్ఛం? ఓ మహాత్మా! ఓ మహర్షీ!’- రావి కొండలరావు, హైదరాబాద్
mutyam anta swachchamainadi ledantaru. ‘entha swachchamgaa vuntundante kadigina mutyam bavuntundi’ annadi nudi. ivaala ‘swachcha bharat’, ‘swachcha bharat divas’ ani prakatanala daggarnunchi oodaragotti adaragodutunnaru. bharatadesam anta swachchamgaa vunda? desamlo vunna e okkatainaa swachchamgaa vunda? ‘swachchamaina neeru’ anna maata vini ennellayindi? neeru kalmasham – aahaara padaarthaalu kaltee – hotalslo upayoginche noonelu, pindi, jeelakarra daggarnunchi annee kaltee. vittanaalu kaltee, simentu kaltee, eruvulu kaltee, samasta vastuvuluu kaltee.‘e roddu chusina emunnadi garvakaaranam?’ ani, rodlu raallu, buradamayamai vunnayi. anni notlu swachchamainavi kaavu. kaltee dabbu ekkuvaindi. bangaram kaltee. okati kaadu – annee kalteemayame! annee swachchatatho unnappude, annee kalisi bhaaratadesaanni swachchamaina desangaa chestayi. manushullo nijaayitii lekapovadam kuudaa aswachchame. elina vaarilo vunna vaallalo ekkuva mandidi avineethe! avineeti, aswachchata okadaannokati penavesukuni vunnayi. kaltee annadi ‘endendu vedaki juuchina andande galadu’! inka ee deshaanni ‘swachcha bharat’ anadam enduku? manalni manam mosam chesukovadam enduku? srishree cheppinattu – ‘edhi swachcham? edhi aswachcham? oo mahatma! oo maharshi!’- ravi kondalarao, hyderabad